CELEX: 32016D0037
Language: el
Date: 2016-01-16 00:00:00
Title: Απόφαση (ΚΕΠΠΑ) 2016/37 του Συμβουλίου, της 16ης Ιανουαρίου 2016, σχετικά με την ημερομηνία εφαρμογής της απόφασης (ΚΕΠΠΑ) 2015/1863 για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

16.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               LI 11/1
            
         ΑΠΌΦΑΣΗ (ΚΕΠΠΑ) 2016/37 ΤΟΥ ΣΥΜΒΟΥΛΊΟΥ
   της 16ης Ιανουαρίου 2016
   σχετικά με την ημερομηνία εφαρμογής της απόφασης (ΚΕΠΠΑ) 2015/1863 για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 26 Ιουλίου 2010 το Συμβούλιο εξέδωσε την απόφαση 2010/413/ΚΕΠΠΑ (1) για περιοριστικά μέτρα κατά του Ιράν.
            
         
               (2)
            
            
               Στις 14 Ιουλίου 2015 η Κίνα, η Γαλλία, η Γερμανία, η Ρωσική Ομοσπονδία, το Ηνωμένο Βασίλειο και οι Ηνωμένες Πολιτείες, με την υποστήριξη της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, κατέληξαν σε συμφωνία για μια μακροπρόθεσμη συνολική λύση του ζητήματος των πυρηνικών δραστηριοτήτων του Ιράν. Η επιτυχής εφαρμογή του κοινού ολοκληρωμένου σχεδίου δράσης (ΚΟΣΔ) θα διασφαλίσει τον αυστηρά ειρηνικό χαρακτήρα του ιρανικού πυρηνικού προγράμματος και θα επιφέρει τη συνολική άρση όλων των κυρώσεων που αφορούν τις σχετικές δραστηριότητες.
            
         
               (3)
            
            
               Στις 20 Ιουλίου 2015 το Συμβούλιο Ασφαλείας των Ηνωμένων Εθνών εξέδωσε την απόφαση (ΑΣΑΗΕ) 2231 (2015) για την έγκριση του ΚΟΣΔ, ζητώντας την πλήρη εφαρμογή του σύμφωνα με το χρονοδιάγραμμα που καθορίστηκε στο ΚΟΣΔ και προσδιορίζοντας τις δράσεις που πρέπει να αναληφθούν σύμφωνα με το ΚΟΣΔ.
            
         
               (4)
            
            
               Η ΑΣΑΗΕ 2231 (2015) προβλέπει ότι, μόλις ο ΔΟΑΕ επαληθεύσει την εφαρμογή των δεσμεύσεων του Ιράν που αφορούν το πυρηνικό ζήτημα όπως έχουν στο ΚΟΣΔ, θα πρέπει να καταργηθούν οι διατάξεις των ΑΣΑΗΕ 1696 (2006), 1737 (2006), 1747 (2007), 1803 (2008), 1835 (2008), 1929 (2010) και 2224 (2015).
            
         
               (5)
            
            
               Η ΑΣΑΗΕ 2231 (2015) προβλέπει επίσης ότι τα κράτη θα πρέπει να συμμορφωθούν προς τις σχετικές διατάξεις της δήλωσης της 14ης Ιουλίου 2015 της Κίνας, της Γαλλίας, της Γερμανίας, της Ρωσικής Ομοσπονδίας, του Ηνωμένου Βασιλείου, των Ηνωμένων Πολιτειών και της Ευρωπαϊκής Ένωσης, η οποία έχει επισυναφθεί ως παράρτημα B στην ΑΣΑΗΕ 2231 (2015), με στόχο την προαγωγή της διαφάνειας και τη δημιουργία κλίματος που θα οδηγήσει στην πλήρη εφαρμογή του ΚΟΣΔ.
            
         
               (6)
            
            
               Στις 18 Οκτωβρίου 2015 το Συμβούλιο αποφάσισε, με την απόφαση (ΚΕΠΠΑ) 2015/1863 (2), την παύση της επιβολής όλων των οικονομικών και χρηματοοικονομικών κυρώσεων της Ένωσης που αφορούν το πυρηνικό ζήτημα, βάσει της ΑΣΑΗΕ 2231 (2015) και του παραρτήματος Β της ΑΣΑΗΕ 2231 (2015), ενώ παράλληλα ο ΔΟΑΕ θα επαληθεύσει ότι το Ιράν εφαρμόζει τα συμφωνηθέντα μέτρα που αφορούν το πυρηνικό ζήτημα.
            
         
               (7)
            
            
               Με την απόφαση (ΚΕΠΠΑ) 2015/1863 το Συμβούλιο αποφάσισε επίσης την εισαγωγή, μόλις ο ΔΟΑΕ επαληθεύσει την εφαρμογή των δεσμεύσεων του Ιράν που αφορούν το πυρηνικό ζήτημα, καθεστώτος αδειοδότησης για την επανεξέταση και λήψη αποφάσεων για σχετικές με το πυρηνικό ζήτημα μεταφορές προς το Ιράν ή δραστηριότητες με το Ιράν που δεν καλύπτονται από την ΑΣΑΗΕ 2231 (2015), σε πλήρη ευθυγράμμιση με το ΚΟΣΔ.
            
         
               (8)
            
            
               Σύμφωνα με τη δεύτερη παράγραφο του άρθρου 2 της απόφασης 2015/1863, η εν λόγω απόφαση εφαρμόζεται από την ημερομηνία κατά την οποία το Συμβούλιο σημειώνει ότι ο γενικός διευθυντής του ΔΟΑΕ παρουσίασε έκθεση στο διοικητικό συμβούλιο του ΔΟΑΕ και στο Συμβούλιο Ασφαλείας των Ηνωμένων Εθνών, η οποία επιβεβαιώνει ότι το Ιράν έχει λάβει τα μέτρα που καθορίζονται στις παραγράφους 15.1 έως 15.11 του παραρτήματος V του ΚΟΣΔ.
            
         
               (9)
            
            
               Το Συμβούλιο σημειώνει ότι στις 16 Ιανουαρίου 2016 ο γενικός διευθυντής του ΔΟΑΕ παρουσίασε την έκθεση στο διοικητικό συμβούλιο του ΔΟΑΕ και στο Συμβούλιο Ασφαλείας των Ηνωμένων Εθνών, η οποία επιβεβαιώνει ότι το Ιράν έχει λάβει τα μέτρα που καθορίζονται στις παραγράφους 15.1 έως 15.11 του παραρτήματος V του ΚΟΣΔ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση (ΚΕΠΠΑ) 2015/1863 εφαρμόζεται από τις 16 Ιανουαρίου 2016.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 16 Ιανουαρίου 2016.
      
         
            Για το Συμβούλιο
         
         
            Ο Πρόεδρος
         
         A.G. KOENDERS
      
   
   
      (1)  Απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195 της 27.7.2010, σ. 39).
   
      (2)  Απόφαση (ΚΕΠΠΑ) 2015/1863 του Συμβουλίου, της 18ης Οκτωβρίου 2015, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 274 της 18.10.2015, σ. 174).